Cuneiform Tablet VS 26 43 (VAT 9295)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-ḫi-im qí-bi-ma um-ma la-qé-pu-um-ma ù pu-šu-ke-en₆-ma 8 GÚ AN.NA ù ú-tù-ra-e-šu 32 TÚG.ḪI.A ŠÀ.BA 10 {TÚG}ku-ta-nu 32 ma-na AN.NA ku-nu-ku 2 ma-na AN.NA a-ḫa-ma pu-šu-ke-en₆ ub-lam ŠU.NÍGIN 34 ma-na AN.NA-ak qá-tim 4 {TÚG}ku-sí-a-tum ŠÀ.BA 1 {TÚG}ku-sí-tám DUMU a-šur-ma-lik il₅-qé 1 {TÚG}ku-sí-tám ma-ṭí-tám ki-ma ni-is-ḫa-at 5 {TÚG}ku-ta-ni a-na É.GAL-lim it-bu-lu <big_gap> AN.NA ša a-na <big_gap><big_gap> <gap> <big_gap><big_gap> a-na ni-<gap> <big_gap> a-na 10 GÍN KÙ.BABBAR <big_gap> ku-ta-ni nu-ra-dí-ma 12 ma-na KÙ.BABBAR ni-kà-sí-kà né-pu-ul 5 GÍN KÙ.BABBAR ša i ší-im 3 {TÚG}ku-ta-ni i-ri-ḫa-ni a-ṣé-er gám-ri-im ša tap-ḫi-ri-kà ša šar-ra-ma-té-en₆ nu-ṭá-ḫi ša 5 GÚ a-wi-tim ša šé-ep ì-lí-áš-ra-ni ša iš-tù ra-za-ma a-dí bu-ra-lim 6.83333 ma-na 1.66666 GÍN AN.NA iš-ku-ni-a-tí iš-tù bu-ra-lim a-dí kà-ni-iš 2.83333 ma-na 7.33333 GÍN.TA 1 GÚ-tám ik-šu-dam a-na 10 GÚ 6 ma-na a-wi-tí-kà 30 ma-na LÁ 11 GÍN ik-šu-dam 0.5 ma-na AN.NA 2-šé-na qá-qá-da-tim ik-šu-dam 2 ma-na ú-ku-ul-tí 4 ANŠE.ḪI.A ù sá-ri-dim 3 ma-na ig-ru sá-ri-dim 2.5 ma-na 4 GÍN ta-ší-a-tum 0.5 ma-na mu-ṭá AN.NA-ak qá-tim <big_gap><gap> ša AN.NA-ki-šu <big_gap><gap> ta a-na ì-lí-áš-ra-ni ni-dí-in <big_gap> GÍN a-ṣé-er <big_gap> GÍN KÙ.BABBAR ša ší-im 3 {TÚG}ku-ta-ni a-na ša tap-ḫi-ri-im ša šar-ra-ma-té-en nu-ra-de₈-ma 11.33333 GÍN KÙ.BABBAR ni-ig-mur ší-tí KÙ.BABBAR ša ANŠE.ḪI.A 0.33333 ma-na KÙ.BABBAR a-na 3 ma-na AN.NA ša ì-lí-áš-ra-ni iš-qú-lu KÙ.BABBAR il₅-qé